《僦屋里仁坊》
宋代·邓林

谪居何处好逍遥，仁里深深远市嚣。夜色满帘湖上月，秋声到枕海门潮。

上林鹓侣空相忆，南浦鸥群苦见招。覆载无私天地德，暂容閒散在渔樵。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。